Оснивач прве авганистанске републике, Мухамед Дауд Кан, срушен је с власти у тзв. Саур револуцији 27. априла 1978. године. Повод за то била је смрт Мира Акбара Хибера, политичара из фракције Парчам Народне демократске партије Авганистана, који је умро под неразјашњеним околностима. Хафизула Амин, из фракције Калк био је главни организатор државног удара. Нур Мухамед Тараки, вођа фракције Халк, убрзо је изабран за председника НДПА, а Бабрак Кармал из Парчама, за његовог заменика. Врх власти није могао да правилно сарађује, због чега је њихово стварање фракција унутар владе убрзо довело до сукоба.